Diari Oficial de la Generalitat Valenciana


Sumari del DOGV 5719, del 07-03-2008 (2008/2595)

ORDRE de 12 de febrer de 2008 de la Conselleria de Medi Ambient, Aigua, Urbanisme i Habitatge per la qual es declaren quatre reserves de fauna a la Comunitat Valenciana.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/02/12/(1)/dof/vci/html**

### Dades del document

Número de DOGV
:   5719

Data del DOGV
:   07-03-2008

Secció del DOGV
:   I. DISPOSICIONS GENERALS

Número del document
:   2008/2595


Data del document
:   12-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Vallada
    * Ares del Maestrat
    * Elx
    * Xodos
    * fauna
    * protecció de la fauna
    * reserva natural
    * legislació

ORDRE de 12 de febrer de 2008 de la Conselleria de Medi Ambient, Aigua, Urbanisme i Habitatge per la qual es declaren quatre reserves de fauna a la Comunitat Valenciana. [2008/2595]
Mitjançant el Decret 32/2004, de 27 de febrer, del Consell de la Generalitat Valenciana, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció, es regula, en l'article 12, la figura de reserva de fauna a fi de dotar d'un règim de protecció específic aquells espais de relativament poca extensió que continguen poblacions excepcionals d'espècies de fauna silvestre, alberguen temporalment algunes d'aquestes en fases vitals crítiques per a supervivència o siguen objecte de treballs continus d'investigació.
Les reserves que es declaren compleixen aquests criteris, i es consideren espais d'especial interés per a les espècies que en cada cas es relacionen.
La tramitació d'aquesta ordre s'ha ajustat al procediment establit en l'art. 12 del Decret 32/2004 esmentat.
Per tot l'anterior, d'acord amb el que estableix el Decret 32/2004, del Consell de la Generalitat Valenciana, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció.
ORDENE
Article 1
1. Es declaren les reserves de fauna següents:
- La Manzanilla (Elx)
- Cova dels Mosseguellos (Vallada)
- Bassa Verda (Ares del Mestre)
- Pou de l'Astor (Xodos)
i es modifiquen, a instàncies de l'Ajuntament de Teulada, els límits de la reserva el Senillar.
2. S'aproven les normes de protecció de les reserves de fauna el contingut de les quals està constituït per les limitacions d'ús i les actuacions de conservació de cadascuna de les reserves.
3. Les normes de protecció i les determinacions específiques de cada reserva de fauna estan previstes en l'annex d'aquesta ordre.
Article 2
En els principals accessos a les reserves de fauna, s'instal·laran senyals indicadors segons el model determinat per la conselleria de Medi Ambient, Aigua, Urbanisme i Habitatge.
Article 3
Per a l'adequada conservació i gestió de les reserves s'executaran les actuacions indicades en les normes de protecció, les quals podran ser objecte de subvenció per la conselleria de Medi Ambient, Aigua, Urbanisme i Habitatge.
Article 4
Correspon la gestió d'aquestes reserves al propietari del terreny, sota la supervisió de les direccions territorials de la conselleria de Medi Ambient, Aigua, Urbanisme i Habitatge, i l'informe previ vinculant de la Confederació Hidrogràfica del Xúquer, en cas que afecten domini públic hidràulic.
Els directors territorials podran concedir autoritzacions per a la realització d'activitats educatives, científiques i conservacionistes que s'hagen d'efectuar en la reserva, o per a l'alçament excepcional de prohibicions establides en aquesta ordre, a excepció que afecten espècies catalogades en perill d'extinció, d'acord amb el que disposa el Decret 32/2004, del Consell de la Generalitat, pel que es crea i regula el Catàleg valencià d'espècies de fauna amenaçades i estableix categories i normes per a la seua protecció.
DISPOSICIÓ FINAL
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 12 de febrer de 2008
El conseller de Medi Ambient, Aigua, Urbanisme i Habitatge,
José Ramón García Antón
ANNEX
RESERVA: SENILLAR DE TEULADA
Límits: la reserva és part de la parcel·la cadastral 9001 del polígon 7 de Teulada i els seus nous límits vénen definits per un polígon els vèrtexs del qual estan marcats per les coordenades UTM sobre el fus 30, datum europeu, següents:
X Y
534241 4287076
223147 4286980
403288 4286963
783000 4286961
622052 4286965
276535 4286963
952728 4286963
998704 4286963
506266 4286965
959330 4286963
452043 4287024
956714 4287034
235332 4287060
Superfície projectada: 7609 m²
Terme municipal: Teulada
Titularitat: pública.
El pla de gestió de la reserva no pateix cap modificació.
RESERVA: COVA DELS MOSSEGUELLOS DE VALLADA
Límits: la reserva forma part de la forest d'utilitat pública V82, denominada la Solana, propietat de l'Ajuntament de Vallada i els seus límits vénen definits pels costats d'un polígon els vèrtexs dels quals tenen les coordenades següents:
X Y
980696.33 4749595
408027.91 2422219
921676.78 7253811
633958.37 9905667
725007.89 2906535
524302.43 3546825
162908.64 3582694
503262.66 2766577
353448.36 0929781
997316.93 4811951
476673.12 4323526
263650.65 6652575
572285.01 6915994
699918.80 6325928
980056.86 6413483
036084.82 6652338
879706.18 0263497
055519.70 6765699
913054.19 7219066
301246.93 8605478
258209.56 3530740
169468.74 6289589
459945.43 5899879
274749.48 8296222
054561.61 1871674
321494.00 9905722
585818.23 7604254
315413.32 2939226
75555628. 4309529
514380.34 1729706
444592.58 7625113
949204.68 7531151
331413.80 2262872
942157.42 5467194
933543.19 7199090
752323.60 2435041
756408.85 0002768
235290.83 1461041
365066.61 4969759
783951.55 3905002
Superfície projectada: 172, 36 ha
Terme municipal: Vallada
Titularitat: pública.
Sol·licitant: Ajuntament de Vallada.
Espècies prioritàries: rata penada de musell gran (Myotis myotis), rata penada de taca blanca (Myotis blithii), rata penada de ferradura gran (Rhinolophus ferrumequinum) i rata penada d'orelles trencades (Myotis emarginatus).
Pla de gestió
Limitacions d'ús
- Alteracions geomorfològiques del terreny. En particular, es prohibeix qualsevol obra que implique demolicions, excavacions o qualsevol altra que produïsca modificacions en l'entorn i, en especial, aquelles que produïsquen sorolls o vibracions en l'interior de la cova o alteració de les condicions físiques d'aquesta.
- Abocament de materials sòlids o líquids.
- Alteració no autoritzada de la vegetació.
- Destrucció o modificació de tanques, cartells i altres instal·lacions.
- Captura no autoritzada de qualsevol exemplar de la fauna silvestre.
- Instal·lació de reixetes o tancaments no autoritzats per la conselleria.
- Accedir al recinte tancat.
En cas d'accés autoritzat, es prohibeix la producció de molèsties en l'interior o a l'entrada de la cavitat per sorolls o excessiva il·luminació, especialment l'ús del carbur, com també la recollida de material biològic o geològic.
Actuacions de conservació
- Haurà de realitzar-se un seguiment periòdic de les poblacions de rates penades, i serà imprescindible realitzar un cens mínim anual en l'època de major ocupació per part d'aquestes. Aquests censos hauran de realitzar-se mitjançant mètodes de recompte durant l'eixida de les rates penades.
- S'haurà de mantenir la tanca que impedeix l'accés de persones a l'interior de la cavitat. S'instal·larà un cartell informatiu dels motius del tancament o altres mesures de protecció. Les tanques hauran de realitzar-se de manera que no es modifiquen les condicions climàtiques de l'interior de la cavitat (llum, corrents d'aire, temperatura, humitat, etc.). La tanca haurà de col·locar-se a una distància mínima de 5 metres de l'entrada quan aquesta siga vertical i 10 metres quan siga horitzontal.
- Seguiment periòdic de les condicions de l'entrada a la cavitat per a evitar l'obstrucció per creixement excessiu de vegetació, afonaments, etc.
- Si es considera necessari, actuacions de millora de l'hàbitat, com revegetació i creació de punts d'aigua.
- Desenvolupament d'accions de comunicació i educació ambiental.
RESERVA: MANZANILLA
Límits: la reserva forma part del Terme municipal d'Elx, i ocupa la parcel·la 40 del polígon 41 d'aquest terme municipal i els seus límits vénen definits per un triangle els vèrtexs del qual estan marcats per les següents coordenades UTM sobre el fus 30, datum europeu:
X Y
239638 4224537
561550 4224564
182539 4224379
Superfície projectada: 1,54 ha
Terme municipal: Elx.
Titularitat: privada.
Sol·licitant: Amics dels Aiguamolls del Sud d'Alacant
Espècies prioritàries: gòbit (Pomatoschistus microps) i carregada (Glareola pratincola)
Normes de gestió
Limitacions d'ús
- Es prohibeix la realització d'alteracions geomorfològiques del terreny que no vinguen obligades pel manteniment de la reserva o els seus nivells hídrics. En particular, es prohibeix qualsevol obra que implique demolicions, excavacions o qualsevol altra que produïsca modificacions de l'entorn i en especial, aquelles que alteren el seu funcionament hidrològic.
- Extracció d'aigua amb qualsevol finalitat.
- Abocament de materials sòlids o líquids.
- Utilització d'herbicides i fitosanitaris per a control de vegetació aquàtica i riberenca.
- Captura no autoritzada de qualsevol exemplar de fauna silvestre.
- Destrucció o modificació de tanques, cartells i altres instal·lacions.
- Introducció i reforçament de poblacions i el trasbals de les espècies piscícoles següents; gambúsia, carpa, carpí vermell i perca americana, com també del cranc americà i de qualsevol altra espècie exòtica de fauna i flora.
- Incompliment de les limitacions d'accés establides en la senyalització corresponent.
Actuacions de conservació
- Haurà de realitzar-se un seguiment periòdic de les poblacions de Pomatoschistus microps i efectuar un mostratge anual.
- Seguiment de la fauna aqüícola per a comprovar la presència de possibles competidors.
Control de les distintes aportacions hídriques existents actualment, assegurant el manteniment d'aquests. En cas necessari, realització d'actuacions que milloren aquestes aportacions.
Actuacions de control de vegetació palustre que resulten necessàries per al manteniment de la làmina d'aigua.
RESERVA: BASSA VERDA
Límits: La reserva se situa al polígon 23, parcel·la 9012, del terme municipal d'Ares del Maestre, dins del camí ramader VP 03 denominat assegador d'Empriu. Els límits de la reserva vénen definits per un polígon els vèrtexs del qual estan marcats per les coordenades UTM sobre el fus 30, datum europeu següent:
Vèrtex X Y
1 140040 4486303
2 176575 4486273
3 139090 4486292
4 241976 4486319
5 835797 4486320
6 730684 4486324
7 993210 4486324
8 752106 4486323
9 287880 4486303
Superfície projectada: 0,197 ha.
Terme municipal: Ares del Maestre.
Titularitat: pública.
Sol·licitant: Generalitat Valenciana.
Espècies prioritàries: ofegabous (Pleurodeles waltl) i amfibis en general
Normes de protecció
Limitacions d'ús
- Alteració no autoritzada de la vegetació.
- Extracció d'aigua, excepte en cas d'emergència (incendis).
- Abocament de materials sòlids o líquids en la tolla o en la seua microconca.
- Destrucció o modificació de tanques, cartells i altres instal·lacions.
- Captura no autoritzada de qualsevol exemplar de la fauna silvestre.
- Introduccions no autoritzades d'exemplars de fauna i flora.
- Alteracions no autoritzades del terreny. En concret, la neteja i el dragatge dels sediments acumulats hauran de ser objecte d'autorització per a dur-ho a terme en èpoques en què no s'afecte el cicle biològic dels amfibis.
- Circulació de qualsevol tipus de vehicles en l'interior de la tolla i les vores.
Actuacions de conservació
- Haurà de realitzar-se un seguiment periòdic de les poblacions d'amfibis, amb un mínim d'un cens anual, seguint el protocol indicat per conselleria.
- Reforçaments poblacionals d'amfibis, en cas de considerar-se necessari.
- Instal·lació de cartells informatius.
- Restauració de les aportacions hídriques mitjançant la restitució i manteniment dels llits de vessament.
- Realització de xicotets dragatges selectius per a eliminar l'excés de sediments i vegetació. Aquesta actuació es realitzarà en èpoques en què es minimitze l'afecció sobre les espècies d'amfibis i sota supervisió de personal de conselleria de Medi Ambient.
- Eliminació d'espècies de flora i fauna exòtiques, si cal.
RESERVA: POU DE L'ASTOR
Límits: La reserva se situa al polígon 6, parcel·la 9005, del terme municipal de Xodos. Els límits de la reserva vénen definits per un polígon els vèrtexs del qual estan marcats per les coordenades UTM sobre el fus 30, datum europeu, següents:
Vèrtex X Y
1 493511 4455949
2 978231 4455957
3 584339 4455971
4 487061 4455974
5 998515 4455939
6 664180 4455933
7 727279 4455928
8 542944 4455918
9 296564 4455919
07 108003 4455911
59 666948 4455908
23 585021 4455903
Superfície projectada: 0,241 ha.
Terme municipal: Xodos.
Titularitat: pública.
Sol·licitant: Generalitat Valenciana.
Espècies prioritàries: ofegabous (Pleurodeles waltl) i amfibis en general.
Normes de protecció
Limitacions d'ús
- Alteració no autoritzada de la vegetació de la bassa i el seu entorn.
- Extracció d'aigua, excepte per a ús pecuari o en cas d'emergència (incendis).
- Abocament de materials sòlids o líquids en la tolla o en la seua microconca.
- Destrucció o modificació de tanques, cartells i altres instal·lacions.
- Captura no autoritzada de qualsevol exemplar de la fauna silvestre.
- Introduccions no autoritzades d'exemplars de fauna i flora.
- Alteracions no autoritzades del terreny. En concret, la neteja i dragatge dels sediments i vegetació hauran de ser objecte d'autorització per a dur-ho a terme en èpoques en què no s'afecte el cicle biològic dels amfibis.
Actuacions de conservació
- Haurà de realitzar-se un seguiment periòdic de les poblacions d'amfibis, amb un mínim d'un cens anual, seguint el protocol indicat per conselleria.
- Reforçaments poblacionals d'amfibis, en cas de considerar-se necessari.
- Instal·lació de cartells informatius.
- Restauració de les aportacions i de les estructures hídriques.
- Realització de xicotets dragatges selectius per a eliminar l'excés de sediments i vegetació. Aquesta actuació es realitzarà en èpoques en què es minimitze l'afecció sobre les espècies d'amfibis i sota supervisió de personal de conselleria de Medi Ambient.
- Eliminació d'espècies de flora i fauna exòtiques, si cal.


Còpia Permalink ELI